Π.Α.Ο. Πηλέας Βόλου

Ο Ποδοσφαιρικός Αθλητικός Όμιλος «Πηλεύς» Νέας Ιωνίας Μαγνησίας είναι ένας από τους ιστορικότερους συλλόγους του Νομού Μαγνησίας καθώς ιδρύθηκε το 1928. Δραστηριοποιείται αποκλειστικά στο άθλημα του ποδοσφαίρου και έχει ως έδρα το Γήπεδο ΕΤΒΑ Βόλου, στην Νέα Ιωνία. Χρώματα του συλλόγου είναι το κίτρινο και το μαύρο.

 Ιστορία 
Η ίδρυση του σωματείου προέκυψε έπειτα από την αποχώρηση μερίδας αθλητών του Κεραυνού Βόλου (1923) που ακόμη δεν είχε αποκτήσει επίσημη υπόσταση. Αν και αναγνωρίστηκε από το πρωτοδικείο ο Πηλεύς στις 27 Ιουνίου 1928 (αποφ. 686) ένα περίπου μήνα μετά τον Κένταυρο, δεν συναίνεσε μεταξύ άλλων σωματείων στην ίδρυση της ΕΠΣΘ παραμένοντας εκτός για διοικητικής φύσης προφανώς διαφωνίες. (Η ΕΠΣΘ ιδρύθηκε από τη Νίκη, τον Κένταυρο και την ΑΕΚ). Μαζί με άλλα διαφωνούντα σωματεία όπως ο Τοξότης, ο ΠΑΟΚ κ.α. οργανώθηκαν στον Σύνδεσμο Ποδοσφαιρικών Οργανώσεων Θεσσαλίας (ΣΠΟΘ), αλλά όταν η κίνηση τους απορρίφθηκε από την ΕΠΟ, εντάχθηκε στη δύναμη του επίσημου φορέα (ΕΠΣΘ) και αυτός με ομόφωνη απόφαση του Δ.Σ. του στις 15 Απριλίου 1930. 

Την περίοδο 1930–1933 ο Πηλέας δείχνει μια ομάδα η οποία θέλει να κατακτήσει το πρωτάθλημα. Το 1933 μαζί με τον Κεραυνό επανενώθηκαν προσωρινά σε νέο σύλλογο, τον Αχιλλέα που σύντομα διαλύθηκε εις τα εξ ων συνετέθη σε μια εποχή ολοκληρωτικής ποδοσφαιρικής αδράνειας (1934–1936). Αν και ο Κεραυνός επανέκαμψε το 1936–37 στις επίσημες ποδοσφαιρικές υποχρεώσεις, ο Πηλέας παρέμενε αρχικά σε αδράνεια, ενώ αργότερα φαίνεται να συμμετέχει ως ‘’επανιδρυθείς’’ μόνο σε κάποιες φιλικές ανεπίσημες συναντήσεις ΠΗΛΕΑΣ Π.Α.Ο. ΒΟΛΟΥ, πληροφορίες στον επίσημο ιστότοπο του Τοξότη Βόλου.. 

Το 1953 και το 1954 κατακτά το πρωτάθλημα της Β΄ κατηγορίας της Ε.Π.Σ. Θεσσαλίας, χωρίς όμως να προβιβαστεί ποτέ στην παραπάνω κατηγορία. Λίγα χρόνια αργότερα θα υποβιβαστεί στην Γ΄ κατηγορία για να κατακτήσει το πρωτάθλημα το 1958 και να ανέβει και πάλι στην Β΄ κατηγορία.

Χρυσή στιγμή για την ομάδα του Πηλέα είναι η κατάκτηση του κυπέλλου την σεζόν 1984–85, όπου επικράτησε του Κενταύρου Βόλου με 2-1.

Τα τελευταία χρόνια κάνει πορεία μεταξύ Β΄ και Γ΄ κατηγορίας, αλλά και κάποιες σεζόν βρίσκεται και στην Α΄ κατηγορία, χωρίς βέβαια να καταφέρνει να μένει για πολύ σε αυτήν. 

 Τίτλοι 
 Πρωτάθλημα Β΄ κατηγορίας ΕΠΣ Θεσσαλίας
 Πρωταθλήτρια (2) : 1952–53, 1953–54
 Πρωτάθλημα Γ΄ κατηγορίας ΕΠΣ Θεσσαλίας
 Πρωταθλήτρια (2) : 1957–58, 1969–70
 Κύπελλο ΕΠΣ Θεσσαλίας
 Κυπελλούχος (1) : 1984–85

 Η πορεία τα τελευταία χρόνια 
ΧΡΟΝΙΕΣΚΑΤΗΓΟΡΙΑΘΕΣΗ2006–07Α΄ ΕΠΣΘ17η2007–08Β΄ ΕΠΣΘ16η2008–09Γ΄ ΕΠΣΘ3η2009–10Β΄ ΕΠΣΘ10η2010–11Β΄ ΕΠΣΘ10η2011–12Β΄ ΕΠΣΘ10η2012–13Β΄ ΕΠΣΘ14η2013–14Β΄ ΕΠΣΘ (2ος όμιλος)9η2014–15Β΄ ΕΠΣΘ4η2015–16Α΄ ΕΠΣΘ12η2016–17Β΄ ΕΠΣΘ (1ος όμιλος)2η2017–18Α΄ ΕΠΣΘ13η2018–19Β΄ ΕΠΣΘ12η2019–20Β΄ ΕΠΣΘ12η2020–21Β΄ ΕΠΣΘ (2ος όμιλος)2021–22Β΄ ΕΠΣΘ (1ος όμιλος)9η2022–23Γ΄ ΕΠΣΘ 10η2023–24Γ΄ ΕΠΣΘ 12η2024–25Γ΄ ΕΠΣΘ 14η2025–26<center>σε αδράνεια

 Παραπομπές 

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928